Einar Krag
Einar Krag var en dansk læge, som efter lægeuddannelse i Aarhus blev dr.med. i 1967 og speciallæge i medicinske sygdomme i 1972. 1977-1995 var han overlæge ved den medicinske mave-tarm-afdeling på Hvidovre Hospital, og 1995-1996 lægelig direktør for Bispebjerg Hospital.
Einar Krag var 1974-76 ansat i Sundhedsstyrelsens lægemiddelafdeling; desuden var han 1984-1986 leder (medical director) af det hospital, Sundhedsstyrelsen havde fået kontrakt på at drive i Jizan, Saudi-Arabien. 1991-1996 var han chefredaktør for Ugeskrift for Læger.
Fra 1996 var Einar Krag medicinaldirektør og dermed leder af Sundhedsstyrelsen.